pythainlp/thai-wiki-dataset-v3 huggingface dataset:
แฟรนซิสทาวน์

แฟรนซิสทาวน์ (Francistown) เป็นเมืองใหญ่เป็นอันดับ 2 ของประเทศบอตสวานา มักเรียกว่าเป็น เมืองหลวงทางเหนือ ตั้งอยู่ทางตะวันออกของประเทศ ราว 400 กม. ทางทิศเหนือ-ตะวันออกเฉียงเหนือของเมืองหลวงประเทศ กรุงกาโบโรเน เคยเป็นศูนย์กลางในยุคตื่นทองของแถบแอฟริกาใต้ ยังคงหลงเหลือเหมืองร้างอยู่ ปัจจุบันเป็นศูนย์กลางการค้าในเขตเกษตรกรรม
== อ้างอิง ==
เมืองในประเทศบอตสวานา
แม่น้ำยุงงัน

ยุงงัน (Ljungan) เป็นแม่น้ำในประเทศสวีเดนมีความยาว 322 กิโลเมตร มีต้นกำเนิดอยู่ใกล้กับเมืองทร็อนไฮม์และชายแดนประเทศนอร์เวย์ ไหลไปทางตะวันออกเฉียงใต้ลงสู่อ่าวบอทเนีย ใกล้เมืองซุนดส์วัล
== อ้างอิง ==
ยุงงัน
ไวต์ทาวน์

ไวต์ทาวน์ (White Town) เป็นวงดนตรีของ โจติ พราคาช มิชรา ไวต์ทาวน์ประสบความสำเร็จกับซิงเกิลในปี 1997 "ยัวร์วูแมน" (Your Woman) ติดอันดับ 1 ในชาร์ตซิงเกิลแห่งสหราชอาณาจักรในเดือนมกราคมในปีนั้น และติดอันดับที่ 23 ในบิลบอร์ดฮอต 100 ของสหรัฐอเมริกา
==ผลงาน==
===อัลบั้ม===
===อีพี===
===ซิงเกิล===
==อ้างอิง==
==แหล่งข้อมูลอื่น==
Official website
Jyoti Mishra's website
กลุ่มดนตรีแดนซ์สัญชาติอังกฤษ
กลุ่มดนตรีที่ก่อตั้งในปี พ.ศ. 2532
ชาวอังกฤษเชื้อสายอินเดีย
เกนโจ กูลาน

เกนโจ กูลาน (Genco Gulan) เกิดเมื่อปี พ.ศ. 2512 เขาเป็นศิลปินผู้มีกรอบและแนวความคิดเป็นของตนเอง ปัจจุบันเขาพักอาศัยอยู่ในนครอิสตันบูล ประเทศตุรกี นอกจากเขาจะสร้างผลงานศิลปะด้วยการเพ้นท์ภาพและการแกะสลักภาพแล้ว เขายังได้ติดตั้งสื่อที่มีความแปลกใหม่ในการแสดงผลงานศิลปะของเขาอีกด้วย กูลาน จบการศึกษาจากคณะรัฐศาสตร์ มหาวิทยาลัย Bosphorus หลังจากนั้นได้ศึกษาต่อปริญญาโทในคณะศิลปศาสตร์ สาขาสื่อสารมวลชนมหาวิทยาลัย New School นครนิวยอร์ก กูลาน มีผลงานการจัดแสดงนิทรรศการงานศิลปะตามที่ต่าง ๆ มากมาย เช่น กรุงเบอร์ลิน โซล กรุงเอเธนส์ และได้รับรางวัลอีกหลายรางวัล อาทิ BP, Lions, EMAF นอกจากนี้ กูลาน ได้ยังถูกเสนอชื่อเพื่อรับรางวัล European ศิลปะ prize ในปี 2011 อีกด้วย ปัจจุบัน กูลาน เป็นอาจารย์สอนอยู่ที่ Mimar Sinan Academy ในนครอิสตันบูล

== หนังสืออ่านเพิ่ม ==
Graf, Marcus. Concepual Colors of Genco Gulan, Revolver Publishing, 2012. ISBN 978-3868952049
Gulan, Genco. De-constructing the Digital Revolution, LAP, 2009. ISBN 978-3838320472
Graf, Marcus. Genco Gulan: Kavramsal Renkler, Galata Perform Publishing, 2008. ISBN 9789944016001
== แหล่งข้อมูลอื่น ==
gencogulan.com.
iS.CaM
Web Biennial
ศิลปินจัดวาง
สัตว์ในงานศิลปะ
บุคคลจากรัฐนิวยอร์ก
บุคคลจากอิสตันบูล
มังศรีชวา (แก้ความกำกวม)

มังศรีชวา (မင်းကြီးစွာ มิงจีสว่า)  หรือ มังกยอชวา เป็นอิสริยยศของเจ้านายพม่าหลายพระองค์ หรืออาจหมายถึง
พระเจ้าฝรั่งมังศรีชวา พระเจ้าอังวะ (ครองราชย์ ค.ศ. 1367–1400)
มังศรีชวาแห่งแปร พระเจ้าแปร (ค.ศ. 1446–82)
มังกยอชวา (ค.ศ. 1581–1592) พระมหาอุปราชาหงสาวดี พระราชโอรสของพระเจ้านันทบุเรง
ฐานันดรศักดิ์พม่า
หน้าแก้ความกำกวมชื่อและคำนำหน้าชื่อ
แดเนียล บราวน์

แดเนียล บราวน์ (Danielle Brown) เกิดวันที่ 10 เมษายน ค.ศ. 1988 ที่โลเธอร์สเดล นอร์ทยอกเชอร์ เป็นนักกีฬายิงธนูชาวสหราชอาณาจักร (อังกฤษ)
== ประวัติ ==
แดเนียล บราวน์ เข้าแข่งขันระดับนานาชาติครั้งแรกในรายการยิงธนูชิงแชมป์ยุโรป (สำหรับนักกีฬาที่มีความพิการ) ที่นิมเบิร์ค ใน ค.ศ. 2006 เธอได้เข้าสู่รอบเซมิไฟนอลของรายการโอเพ่นคลาสคันธนูแบบทดกำลัง และเป็นฝ่ายแพ้ต่อ กัลบิน ซู จากประเทศตุรกี ที่คะแนน 100 ต่อ 105 และเธอพลาดต่อเหรียญทองแดงภายหลังจากแพ้ต่อคู่แข่งร่วมชาติสหราชอาณาจักรอย่าง เมลานี คลาร์ค ที่คะแนน 101 ต่อ 109
จากนั้น เธอได้มีส่วนร่วมในรายการชิงแชมป์ยิงธนูโลก IPC ที่ชองจู ใน ค.ศ. 2007 การแข่งขันในรายการโอเพ่นคลาสคันธนูแบบทดกำลัง เธอสามารถคว้าเหรียญทองด้วยคะแนน 114 คะแนน (โดยเป็นฝ่ายชนะ กัลบิน ซู ด้วยคะแนน 116-107 ในรอบเซมิไฟนอล และ หวัง หลี่ จากประเทศจีน ด้วยคะแนน 114-108 ในรอบไฟนอล) เธอยังเป็นส่วนหนึ่งของทีมหญิงสหราชอาณาจักรที่ซึ่งได้รับเหรียญทองจากการแข่งขันรายการทีมของโอเพ่นคลาสคันธนูแบบทดกำลัง โดยเป็นฝ่ายชนะทีมญี่ปุ่นในรอบไฟนอลที่ 221-199 คะแนน
ใน ค.ศ. 2008 บราวน์ได้รับรางวัลเหรียญเงิน (ที่ซึ่งเธอได้แพ้ต่อ กัลบิน ซู ในรอบไฟนอล) ในรายการยิงธนูผู้พิการรับเชิญที่สโตกแมนด์วิลล์ หลังจากนั้น เธอได้ร่วมแข่งขันกีฬาพาราลิมปิกที่กรุงปักกิ่ง โดยเธอสามารถคว้าเหรียญทองในรายการคันธนูทดกำลังหญิง ซึ่งเธอเป็นฝ่ายชนะหวังในรอบควอเตอร์ไฟนอล, คลาร์คในรอบเซมิ และ ชิเอโกะ คามิยะ จากประเทศญี่ปุ่นในรอบไฟนอล (ที่คะแนน 112-98) ใน ค.ศ. 2009 เธอได้รับหนึ่งเหรียญเงินจากประเภทบุคคล และหนึ่งเหรียญทองจากประเภททีมในการแข่งขัน IPC ยิงธนูชิงแชมป์โลก ตามด้วย ค.ศ. 2010 โดยได้รับเหรียญทองในสามรายการ ซึ่งได้แก่ ในแอริโซนาคัพ, การแข่งขันยิงธนูคนพิการรับเชิญโลกสโตกแมนด์วิลล์ และการแข่งขันชิงแชมป์ยิงธนูพารายุโรป
เธอเป็นตัวแทนของประเทศอังกฤษในการยิงธนูของกีฬาเครือจักรภพ 2010 ที่เดลี โดยผ่านการคัดเลือก สองวันหลังจากการคัดเลือกในโคเวนทรีในเดือนมิถุนายน ที่ซึ่งเธอสามารถจบเกมการแข่งขันด้วยอันดับสองถัดจากมือหนึ่งของโลกอย่าง นิคกี้ ฮันท์ เธอเป็นนักกีฬาพาราลิมปิกคนแรกจากประเทศอังกฤษที่ร่วมแข่งขันรายการที่ใช้ความแข็งแรงทางกาย แม้ว่านักจักรยาน ซาราห์ สตอรีย์ (ผู้ได้รับรางวัลสองเหรียญทองของกีฬาจักรยานในพาราลิมปิก 2008) จะเข้าแข่งขันในฐานะนักกีฬาที่ใช้ความแข็งแรงทางกายในไม่กี่วันต่อมาเช่นเดียวกันก็ตาม เธอได้รับรางวัลเหรียญทองจากรายการธนูทดกำลังทีมหญิง โดยการชนะทีมชาติแคนาดาที่คะแนน 232-229 กับเพื่อนร่วมทีมอย่าง นิคกี้ ฮันท์ และ นิโคลา ซิมป์สัน
ใน ค.ศ. 2011 เธอได้รับรางวัลเหรียญทองจากประเภทบุคคลเพิ่มจากรายการ IPC เวิลด์แชมเปี้ยนชิปในตูริน ตามด้วยสองเหรียญเงินจากประเภททีมหญิงและประเภททีมผสม จากนั้นใน ค.ศ. 2012 เธอกับเพื่อนร่วมทีมของเธอได้รับรางวัลเหรียญเงินในประเภททีมหญิงของรายการแอริโซนาคัพ และเหรียญทองแดงในประเภททีมผสมของรายการ
ตัวร้ายที่มีพลังพิเศษ

ตัวร้ายที่มีพลังพิเศษ (supervillain) เป็นตัวละครตัวร้ายรูปแบบหนึ่ง มักพบได้ในหนังสือการ์ตูน ภาพยนตร์แอกชัน หรือนิยายวิทยาศาสตร์บางประเภท คำภาษาอังกฤษใช้ supervillain บางครั้งใช้เพื่อให้เป็นไปในทางเดียวกันกับคำว่า superhero (ยอดมนุษย์) โดยให้มีตัวร้ายที่มีพลังพิเศษ เพื่อให้เป็นคู่ต่อสู้ที่สมน้ำสมเนื้อกับตัวเอกที่มีพลังพิเศษหรือยอดมนุษย์ โดยพลังพิเศษนี้อาจเป็นพลังทางกาย เวทมนตร์ ต่างดาว วิทยาศาสตร์ นอกจากนี้มักจะมีความเฉลียวฉลาด ทำให้สามารถวางแผนการซับซ้อน หรือสร้างเครื่องมือที่มีความสามารถพิเศษ เพื่อต่อสู้กับตัวเอกและบรรลุเป้าหมายของตัวเองให้ได้ ตัวร้ายที่มีพลังพิเศษจำนวนหนึ่งมีลักษณะที่เป็นไปตามลักษณะเฉพาะของตัวละครจริงที่เป็นทรราชย์ เจ้าพ่อ ผู้ก่อการร้าย บ่อยครั้งมักมีเป้าหมายครองโลก
==ตัวอย่าง==
ตัวร้ายที่มีพลังพิเศษในหนังสือการ์ตูนอเมริกาที่เป็นที่รู้จัก เช่น เล็กซ์ ลูเธอร์, ซิเนสโตร, กรีนกอบลิน, ดอกเตอร์ดูม, สแกร์โครว, ริดเดลอร์, ทูเฟซ, เดอะเพนกวิน, ดอกเตอร์ออกโทปุส, เวนอม และ คาร์เนจ ตัวละครเหล่านี้ปรากฏในภาพยนตร์ที่ดัดแปลงจากหนังสือการ์ตูนหลายเรื่อง นอกจากนี้ยังมีตัวร้ายหญิงที่มีพลังพิเศษ (supervillainesses) เช่น แคทวูแมน, ชีตาห์ และเซอร์ซี เป็นต้น
ตัวร้ายที่มีพลังพิเศษในสื่ออื่นที่ไม่ใช่หนังสือการ์ตูนเช่น มาเลฟิเซนต์ จากเจ้าหญิงนิทรา Ernst Stavro Blofeld จากเรื่องชุดเจมส์ บอนด์, ดาร์ธ เวเดอร์ จากสตาร์ วอร์ส, เดอะ มาสเตอร์ จากเรื่องชุด ดอกเตอร์ฮู, ลอร์ดโวลเดอมอร์ จากเรื่องชุด แฮร์รี่ พอตเตอร์, ศาสตราจารย์มอริอาร์ตีจาก เชอร์ล็อก โฮมส์ และฟรีเซอร์จาก ดราก้อนบอล เป็นต้น
== ดูเพิ่ม ==
แอนตี้ฮีโร
ซูเปอร์ฮีโร
อาลิน โมลโดเวียนู

อาลิน โมลโดเวียนู (Alin Moldoveanu) เกิดวันที่ 3 พฤษภาคม ค.ศ. 1983 ที่ฟอกชัน เป็นนักยิงปืนยาวอัดลม 10 เมตรชาวโรมาเนีย แชมป์โอลิมปิกในโอลิมปิกฤดูร้อน 2012 นอกจากนี้ เขายังเข้าแข่งขันในโอลิมปิกฤดูร้อน 2008 ที่ซึ่งเขาอยู่ในอันดับสี่
โมลโดเวียนูได้รับรางวัลเหรียญทองในรายการปืนยาวอัดลม 10 เมตร ในโอลิมปิกฤดูร้อน 2012 ด้วยคะแนนรวมที่ 702.1 คะแนน ในรอบคัดเลือก เขาทำคะแนนได้ 599 แต้ม ซึ่งเป็นระดับเดียวกันกับสถิติโอลิมปิกที่ จู ฉี่หนาน จากประเทศจีนทำไว้ในกรุงเอเธนส์ ใน ค.ศ. 2004
== อ้างอิง ==
== แหล่งข้อมูลอื่น ==
Profile at Sports-Reference 
ISSF Portrait
นักกีฬายิงปืนชาวโรมาเนีย
นักยิงปืนยาวสหพันธ์กีฬายิงปืนนานาชาติ
นักกีฬาโอลิมปิกทีมชาติโรมาเนีย
นักกีฬาเหรียญทองโอลิมปิก
นักยิงปืนในโอลิมปิกฤดูร้อน 2008
นักยิงปืนในโอลิมปิกฤดูร้อน 2012
บุคคลจากฟอกชัน
บัวคลี่

บัวคลี่ เป็นหนึ่งในตัวละครของวรรณคดีไทย เรื่องขุนช้างขุนแผน
นางเป็นธิดาของหมื่นหาญ จอมโจรผู้มีฝีมือ กับนางสีจันทน์ ด้วยนางมีรูปโฉมงดงามราวกับสาวชาววัง  ที่แม้แต่เจ้าเมืองกรมการแห่งกาญจนบุรีรู้กิตติศัพท์ความงามของนางก็ส่งคนมาสู่ขอ แต่บิดาของนางไม่ยอมยกให้
เมื่อขุนแผนได้เดินทางเข้าป่าเพื่อตามหาของวิเศษ 3 อย่าง ก็ได้ไปเจอกับนางบัวคลี่ก็พึงพอใจและทำนายว่า ลูกคนแรกที่เกิดกับนางจะเป็นผู้ชาย ขุนแผนจึงเข้าฝากตัวเป็นลูกสมุนกับหมื่นหาญ บิดาของนางจนเป็นที่ไว้วางใจและยกนางบัวคลี่ให้เป็นภรรยาจนนางตั้งครรภ์ ต่อมาหมื่นหาญเห็นว่าขุนแผนไม่ยอมออกไปปล้นสดมภ์ วันๆ เอาแต่อยู่แต่ในเรือน จนรู้ตัวอีกทีว่า ขุนแผนนั้นมีวิชาอาคมแต่แสร้งทำเป็นอ่อนแอหวังจะเข้าหาตนและคิดว่าจะโค่นล้มอำนาจของตน จึงคิดที่จะกำจัดขุนแผน
หมื่นหาญได้เรียกบุตรสาวของตนให้เข้ามาหาตน และบอกให้นางกำจัดสามีด้วยการวางยาพิษลงในอาหาร นางบัวคลี่จึงยอมทำตามเพราะรักบิดามากกว่าสามีของตน นางบัวคลี่ได้จัดแจงสำรับอาหารพร้อมกับวางยาพิษมาให้ขุนแผนกิน แต่โหงพรายได้เห็นและกระซิบบอกให้รู้ตัว ขุนแผนต้องการจะพิสูจน์ว่าเป็นความจริงหรือไม่ จึงปั้นข้าวอาหารเป็นก้อน ๆ และโยนขึ้นไปบนหลังคา ก็มีอีกามาโฉบไปกิน พอกินเข้าไปก็ชักตาย จึงเชื่อว่าเป็นความจริงแล้วก็คิดว่าคงจะเลี้ยงเป็นเมียอีกไม่ได้  จึงแกล้งทำเป็นไม่รู้แล้วบอกนางบัวคลี่ว่า ตนกินอีกก็ไม่ใด้จะอาเจียนจะขอนอนพัก สักครู่นางบัวคลี่เอาสำรับกับข้าวไปเก็บแล้วก็เข้าไปนวดเฟ้น  ขุนแผนได้ขอลูกในท้องนาง นางบัวคลี่ตอบซื่อๆ ว่า  ลูกในท้องนี้เกิดจากเราสองคน ทำไมจึงจะต้องขอ ขุนแผนจึงตอบว่าตนอยากได้ลูกเป็นกรรมสิทธิ์ ขอให้อนุญาตด้วย  นางบัวคลี่พูดอีกว่าจะวอนขอทำไม เพราะลูกนั้นเกิดมาก็เป็นลูกของขุนแผนด้วย ขุนแผนก็ตัดพ้อว่า ขอเท่านี้ไปก็ไม่ยอมให้ จนนางบัวคลี่ก็พลั้งปากประชดไปว่า  "ถ้าอยากได้นักก็เข้ามาแหวะท้องเอาไปเลย" ขุนแผนได้ถือว่าเป็นคำที่บอกว่ายกให้เป็นสิทธิ์ เพราะแม่ยกให้แล้ว และจะทำอะไรก็ได้ตามที่ต้องการ  แล้วก็แกล้งเข้าเล้าโลม นางบัวคลี่ให้ตายใจ
เมื่อถึงเวลาดึกทุกคนหลับกันหมด ขุนแผนก็ลุกขึ้นเตรียมสิ่งของที่จะทำกุมารทองเสร็จเรียบร้อยแล้วก็เข้ามุ้งไปฆ่านางบัวคลี่ในขณะหลับ จากนั้นก็ผ่าแหวะเอาทารกตัวอ่อนออกมาใส่ย่าม แล้วเดินตัดป่าไปวัดใต้ จากนั้นก็ทำพิธีปลุกเสกกุมารทองจนสำเร็จในที่สุด
==อ้างอิง==
http://www.thaigoodview.com/library/contest2551/thai04/04/suriyothai/baukli.htm 
http://www.myfirstbrain.com/student_view.aspx?ID=42861 
ตัวละครในขุนช้างขุนแผน
ตัวละครชาวไทย
ตัวละครในบันเทิงคดีจากภาคกลางของประเทศไทย
ฤดูพายุไต้ฝุ่นแปซิฟิก พ.ศ. 2500

ฤดูพายุไต้ฝุ่นแปซิฟิก พ.ศ. 2500 (ค.ศ. 1957) เป็นฤดูของพายุหมุนเขตร้อนแต่ไม่มีการกำหนดช่วงของขอบเขตของพายุ แต่ส่วนใหญ่จะก่อตัวทางทิศตะวันตกเฉียงเหนือของมหาสมุทรแปซิฟิก
== พายุ ==
== ชื่อพายุ พ.ศ. 2500 ==
{|width="90%"
|
เอจเนส 07W
เบส 09W
คาร์เมน10W
เดลา
เอลเอียน 11W
เฟอี 13W
กลอเรีย 13W
เฮสเตอร์ 14W
อีร์มา 15W
จูดี 17W
คิต 18W
โลลา 19W
มาแม 20W
นีนา
โอฟีเลีย
ฟิลลิส
ริตา
ซูซาน
เทส
ไวโอลา
วินนี
|
อลิซ
เบตตี
โครา
โดริส
เอลเซีย
Flossie
Grace
Helen
Ida
June
Kathy
Lorna
Marie
Nancy
Olga
Pamela
Ruby
Sally
Tilda
Violet
Wilda
|
Anita
Billie
Clara
Dot
Ellen
Fran
Georgia
Hope
Iris
Joan
Kate
Louise
Marge
Nora
Opal
Patsy
Ruth
Sarah
Thelma
Vera
Wanda
|
Amy
Babs
Charlotte
Dinah
Emma
Freda
Gilda
Harriet
Ivy
Jean
Karen
Lucille
Mary
Nadine
Olive
Polly
Rose 02W
Shirley 03W
Trix 04W
Virginia 05W
Wendy 06W
|}
== อ้างอิง ==
2500
พ.ศ. 2500
ลาเวนเดอร์

ลาเวนเดอร์ (Lavandula) เป็นสกุลของพืชดอก ประกอบไปด้วยพืช 39 ชนิด ในวงศ์กะเพรา,วงศ์มินต์ (Lamiaceae) เป็นพืชพื้นเมืองในยุคโบราณซึ่งถูกค้นพบจากเคปเวิร์ดและหมู่เกาะคานารี  ทางตอนใต้ของยุโรปข้ามไปทางตะวันออกเฉียงเหนือของแอฟริกา เมดิเตอร์เรเนียน เอเชียตะวันตกเฉียงใต้จรดไปอินเดียตะวันออกเฉียงใต้
== ศัพท์มูลวิทยา==
คำว่า "ลาเวนเดอร์" ในภาษาอังกฤษ เดิมถูกเข้าใจว่ามาจากคำภาษาฝรั่งเศสเก่าที่ว่า "lavandre" แต่ท้ายที่สุดคำว่าลาเวนเดอร์นั้นกลับมาจากภาษาละติน "lavare" (ชำระล้าง) ซึ่งอาจหมายถึงประโยชน์ของมันในการชำระล้างร่างกายและจิตใจ 
== ประโยชน์ ==
=== ด้านการแพทย์ ===
ลาเวนเดอร์ถูกนำมาใช้อย่างกว้างขวางกับสมุนไพรและน้ำมันหอมระเหย และเชื่อว่าลาเวนเดอร์สามารถบรรเทาแมลงกัด แผลไหม้ และอาการปวดหัวได้ นอกจากนี้ ช่อลาเวนเดอร์ยังสามารถขับไล่แมลง ดอกและเมล็ดลาเวนเดอร์สามารถช่วยให้การนอนหลับนั้นผ่อนคลาย  การชงยอดอ่อนของลาเวนเดอร์ลงในถ้วยน้ำร้อนก็สามารถช่วยให้นอนหลับสบาย
=== ด้านอุตสาหกรรม ===
ในศตวรรษที่ 21 นี้ ลาเวนเดอร์นั้นเป็นที่นิยมในอุตสาหกรรมมากมาย จากประโยชน์ในเรื่องของกลิ่นอันเป็นเอกลักษณ์ของมันซึ่งช่วยให้ผ่อนคลาย หลากหลายอุตสาหกรรมใช้ลาเวนเดอร์ในผลิตภัณฑ์ของพวกเขา แต่อุตสาหกรรมที่ได้รับผลประโยชน์มากที่สุดเห็นจะเป็นอุตสาหกรรมน้ำหอมและผลิตภัณฑ์บำรุงผิว เช่น สบู่ ครีม เป็นต้น
== ระเบียงภาพ ==
ไฟล์:Lavender02.jpg|ดอกลาเวนเดอร์
ไฟล์:LavendarFlower.jpg| ดอกลาเวนเดอร์ Lavandula stoechas
ไฟล์:Lavandula intermedia.jpg|พันธุ์ที่อดทนและต้านทานโรค Lavandula Intermedia หรือลาเวนเดอร์ขอบสีเงิน
ไฟล์:vaucluselavender.jpg|ทุ่งลาเวนเดอร์ในฝรั่งเศส
ไฟล์:Lavender field.JPG|ทุ่งลาเวนเดอร์ในอังกฤษ
== อ้างอิง ==
พืชที่รับประทานได้
วงศ์กะเพรา
สมุนไพร
หมู่เกาะลีเวิร์ด (แก้ความกำกวม)

หมู่เกาะลีเวิร์ด (Leeward Islands) อาจหมายถึง
หมู่เกาะลีเวิร์ด ในหมู่เกาะเลสเซอร์แอนทิลลิส
หมู่เกาะลีเวิร์ด (หมู่เกาะโซไซเอตี) ในเฟรนซ์โพลินีเซีย
หมู่เกาะนอร์ทเวสเทิร์นฮาวายเอียน (Northwestern Hawaiian Islands)
หน้าแก้ความกำกวมชื่อสถานที่
หมู่เกาะลีเวิร์ด

หมู่เกาะลีเวิร์ด (Leeward Islands) เป็นหมู่เกาะทางตะวันออกของหมู่เกาะเวสต์อินดีส ทางตอนเหนือของหมู่เกาะเลสเซอร์แอนทิลลีส ที่เรียกชื่อว่าหมู่เกาะลีเวิร์ดเนื่องจากตั้งอยู่ในที่กำบังลมที่พัดมาจากทิศตะวันออกเฉียงเหนือ แนวหมู่เกาะตั้งต้นจากเกาะดอมินีกาซึ่งอยู่ทางใต้ไปยังหมู่เกาะเวอร์จินที่อยู่ทางเหนือ
==รายชื่อเกาะ==
จากตะวันตกเฉียงเหนือไปยังตะวันออกเฉียงใต้ ประกอบด้วย
หมู่เกาะเวอร์จินของเปอร์โตริโก : บิเอเกส, กูเลบรา
หมู่เกาะเวอร์จินของสหรัฐอเมริกา : เซนต์ทอมัส, เซนต์จอห์น, เซนต์ครอย, เกาะวอเตอร์ (สหรัฐอเมริกา)
หมู่เกาะบริติชเวอร์จิน : โยสต์แวนไดก์, ทอร์โทลา, เวอร์จินกอร์ดา, แอเนกาดา (สหราชอาณาจักร)
แองกวิลลา (สหราชอาณาจักร)
เซนต์มาร์ติน (ฝรั่งเศสและเนเธอร์แลนด์)
แซ็ง-บาร์เตเลมี (ฝรั่งเศส)
ซาบา (เนเธอร์แลนด์)
ซินต์เอิสตาซียึส (เนเธอร์แลนด์)
เซนต์คิตส์
เนวิส
บาร์บูดา
แอนติกา
ริดอนดา (ไม่มีคนอยู่อาศัย)
มอนต์เซอร์รัต (สหราชอาณาจักร)
กัวเดอลุป (ฝรั่งเศส)
ลาเดซีราด (ฝรั่งเศส)
อีลเดแซ็งต์ (ฝรั่งเศส)
มารี-การ็องต์ (ฝรั่งเศส)
ดอมินีกา (บางครั้งไม่ถูกนับรวม)
==ดูเพิ่ม==
หมู่เกาะวินด์เวิร์ด
แอนทิลลีส
ลีเวิร์ดแอนทิลลีส
หมู่เกาะบริติชลีเวิร์ด
ทีมคริกเกตหมู่เกาะลีเวิร์ด
==แหล่งข้อมูลอื่น==
The Leeward Islands Gazette, with full page images and full searchable text is freely and openly available in the Digital Library of the Caribbean
Antigua, Montserrat and Virgin Islands Gazette, with full page images and full searchable text is freely and openly available in the Digital Library of the Caribbean
เลสเซอร์แอนทิลลีส
อังวะ

อังวะ (အင်းဝ,  อี้นวะ หรือ  อะวะ) ตั้งอยู่ในภาคมัณฑะเลย์ ประเทศพม่า เป็นเมืองหลวงเก่าของพม่าถึง 5 ครั้งในช่วง 360 ปีระหว่าง ค.ศ. 1365–1842 ทั้งในสมัยราชวงศ์อังวะ ราชวงศ์ตองอู และราชวงศ์โก้นบอง  ในประวัติศาสตร์เมืองอังวะผ่านการสู้รบ ถูกปล้นสะดมและฟื้นฟูมาแล้วหลายครั้ง ปัจจุบันถูกทิ้งร้างอย่างสิ้นเชิง อันเป็นผลมาจากแผ่นดินไหวครั้งใหญ่เมื่อวันที่ 22 มีนาคม ค.ศ. 1839 ซากปรักหักพังที่เหลืออยู่ยังเป็นแหล่งท่องเที่ยวที่สำคัญในภาคมัณฑะเลย์
อังวะมีชื่อในภาษาบาลีว่า "รัตนปุระ" (ऋअतनपुर) พม่าออกเสียงว่า "ยะดะนาบูยะ" (ရတနာပူရ) ส่วนชื่ออังวะในภาษาพม่ามีความหมายว่า "ปากทะเลสาบ" เนื่องจากที่ตั้งทางภูมิศาสตร์ของเมืองตั้งอยู่ใกล้ทะเลสาบในเขตจังหวัดเจาะแซ
==แหล่งข้อมูลอื่น==
เมืองในภาคมัณฑะเลย์
เมืองหลวงเก่า
ราชวงศ์อังวะ
สายสุนีย์ จ๊ะนะ

สายสุนีย์ จ๊ะนะ  เกิดวันที่ 15 มิถุนายน พ.ศ. 2517 ที่จังหวัดเชียงใหม่ เป็นนักกีฬาวีลแชร์ฟันดาบทีมชาติไทย สำเร็จการศึกษาระดับปริญญาตรีที่ คณะบริหารธุรกิจ สาขาการจัดการ มหาวิทยาลัยรัตนบัณฑิต
== เกียรติประวัติ ==
1 เหรียญทอง การแข่งขันเวิลด์คัพ เมืองไครส์เชิร์ต ประเทศนิวซีแลนด์ พ.ศ. 2546
1 เหรียญทอง 1 เหรียญเงิน รายการ "วีลแชร์ เฟนซิ่ง เวิลด์ คัพ" ประเทศอิตาลี พ.ศ. 2554
2 เหรียญทอง 1 เหรียญทองแดง รายการ "ไอวาส วีลแชร์ เวิลด์ คัพ" ประเทศโปแลนด์ พ.ศ. 2554
1 เหรียญทอง 1 เหรียญทองแดง รายการ "2010 เวิลด์ วีลแชร์ เฟนซิ่ง แชมเปี้ยนชิพ" ประเทศฝรั่งเศส
รางวัลนักกีฬาคนพิการยอดเยี่ยม ประจำปี 2551 งานวันนักกีฬายอดเยี่ยม ของสมาคมผู้สื่อข่าวกีฬาแห่งประเทศไทย
รางวัลนักกีฬาคนพิการดีเด่นหญิง เนื่องในวันกีฬาแห่งชาติ พ.ศ. 2553 
=== กีฬาพาราลิมปิก ===
1 เหรียญทอง 1 เหรียญทองแดง "พาราลิมปิกเกมส์ 2004" ครั้งที่ 12 กรุงเอเธนส์ ประเทศกรีซ พ.ศ. 2547
1 เหรียญทองแดง "พาราลิมปิกเกมส์ 2008" ครั้งที่ 13 กรุงปักกิ่ง ประเทศจีน พ.ศ. 2551
1 เหรียญทอง "พาราลิมปิกเกมส์ 2012" ครั้งที่ 14 กรุงลอนดอน สหราชอาณาจักร พ.ศ. 2555
== เครื่องราชอิสริยาภรณ์ ==
== อ้างอิง ==
ไทยรัฐออนไลน์
== แหล่งข้อมูลอื่น ==
นักฟันดาบวีลแชร์พาราลิมปิก
นักกีฬาพาราลิมปิกทีมชาติไทย
นักกีฬาไทยที่ได้เหรียญทองพาราลิมปิก
นักกีฬาไทยที่ได้เหรียญทองแดงพาราลิมปิก
ผู้เข้าแข่งขันพาราลิมปิกฤดูร้อน 2004
ผู้เข้าแข่งขันพาราลิมปิกฤดูร้อน 2008
ผู้เข้าแข่งขันพาราลิมปิกฤดูร้อน 2012
บุคคลจากจังหวัดเชียงใหม่
ผู้เข้าแข่งขันพาราลิมปิกฤดูร้อน 2016
นักฟันดาบสากลหญิงชาวไทย
รุ่งโรจน์ ไทยนิยม

รุ่งโรจน์ ไทยนิยม  เกิดวันที่ 16 ธันวาคม พ.ศ. 2529 เป็นนักกีฬาเทเบิลเทนนิสพาราลิมปิกชาวไทย ผู้ได้รับรางวัลเหรียญทองแรกของทีมชาติไทยในพาราลิมปิกฤดูร้อน 2012 ซึ่งนับเป็นเหรียญทองแรกของไทยในการแข่งขันเทเบิลเทนนิสในพาราลิมปิก จากการแข่งขันเทเบิลเทนนิสประเภทชายเดี่ยว คลาส 6 และในภายหลังจากเข้าสู่รอบชิงชนะเลิศ เขาได้โกนผมทันทีหลังจากที่ได้บนไว้
== ประวัติ ==
รุ่งโรจน์ ไทยนิยม เป็นคนพิการแต่กำเนิด บิดามารดาของเขาคือ พ.ต.ท.ชยานนท์ ไทยนิยม ซึ่งเป็นเลขาฯ ชมรมเทเบิลเทนนิสสำนักงานตำรวจแห่งชาติ กับปราณีต ไทยนิยม และเขามีพี่ชายชื่อศิรภพ ไทยนิยม ในวัยเด็ก รุ่งโรจน์มักถูกเพื่อนกลั่นแกล้งอยู่บ่อยครั้ง ต่อมา ผู้เป็นบิดาได้พาให้เขาได้พบกับสุริยะ พ่วงสมบัติ มาเป็นผู้ดูแล ซึ่งในภายหลัง รุ่งโรจน์ได้เข้าแข่งขันในพาราลิมปิกฤดูร้อน 2008 แต่ไม่ได้รับเหรียญรางวัลในครั้งนั้น
ในการแข่งขันเทเบิลเทนนิสในพาราลิมปิกฤดูร้อน 2012 รุ่งโรจน์ซึ่งได้รับการจัดให้อยู่ในอันดับ 3 ของโลก เขาเป็นฝ่ายชนะอเล็กซานเดอร์ เอซาอูรอฟ จากรัสเซีย 3-0 เกม ในรอบ 8 คนสุดท้าย จากนั้น รุ่งโรจน์เป็นฝ่ายชนะปีเตอร์ โรเซนไมเยอร์ จากเดนมาร์ก 3-2 เกม และในรอบชิงชนะเลิศ รุ่งโรจน์เป็นฝ่ายชนะวาเรลา อัลวาโร จากสเปน ซึ่งเป็นมือหนึ่งของโลกด้วย 3-0 เกม ที่คะแนน 11-8, 11-8 และ 12-10 ที่ซึ่งเขาเป็นผู้ได้รับรางวัลเหรียญทองแรกของทีมชาติไทยในการแข่งพาราลิมปิกฤดูร้อน 2012
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
รุ่งโรจน์ ไทยนิยม ทำสำเร็จคว้าเหรียญทองแรกให้ทัพนักกีฬาคนพิการทีมชาติไทย 
สุดเจ๋ง รุ่งโรจน์ ไทยนิยม คว้าทองแรกในพาราลิมปิกเกมส์ 2012 ที่ลอนดอน
พาราลิมปิค 2012....รุ่งโรจน์ ไทยนิยม วีรบุรุษในความเงียบ
นักเทเบิลเทนนิสชาวไทย
นักกีฬาพาราลิมปิกทีมชาติไทย
นักกีฬาไทยที่ได้เหรียญทองพาราลิมปิก
บุคคลจากกรุงเทพมหานคร
บุคคลจากคณะบริหารธุรกิจ มหาวิทยาลัยรัตนบัณฑิต
ผู้เข้าแข่งขันพาราลิมปิกฤดูร้อน 2008
ผู้เข้าแข่งขันพาราลิมปิกฤดูร้อน 2012
ผู้ได้รับเครื่องราชอิสริยาภรณ์ ต.ภ.
ผู้เข้าแข่งขันพาราลิมปิกฤดูร้อน 2016
นาซีอูดุก

นาซีอูดุก (nasi uduk) เป็นข้าวนึ่งแบบอินโดนีเซีย หุงกับกะทิ ที่มีจุดเริ่มต้นจากจาการ์ตา ซึ่งเป็นที่นิยมทั่วทั้งประเทศ นาซีอูดุกเป็นอาหารที่นิยมสำหรับผู้เดินทางไปกลับที่เร่งรีบในกรุงจาการ์ตา พบได้ตลอดทั้งวันตั้งแต่เช้าจนถึงกลางคืน
นาซีอูดุกในภาษาอินโดนีเซียแปลว่า "ข้าวผสม" เพราะการเตรียมอาหารต้องการส่วนผสมมากกว่าการหุงข้าวธรรมดา และมีเครื่องเคียงที่ต่างกันไป
==การเตรียม==
นาซีอูดุกเป็นข้าวที่หุงกับกะทิแทนที่จะใช้น้ำ ใส่กานพลู อบเชย และตะไคร้ กินกับเครื่องเคียงได้หลากหลาย เช่น ไข่เจียว ไข่ต้ม เอิมปัล (เนื้อทอด) สตูเนื้อในซีอิ๊วหวาน ไก่ทอด เตอรีกาจัง (ปลาร้ากับถั่วลิสง) เต็มเปทอด หอมใหญ่ทอด หอมใหญ่ผัด ข้าวโพดทอด ซัมบัลบางชนิดนิยมรับประทานคู่กับนาซีอูดุกเช่น ซัมบัลกาจัง ซึ่งเป็นซัมบัลถั่วลิสง
==ความหลากหลาย==
ในแต่ละชุมชนรอบ ๆ จาการ์ตาจะมีรูปแบบอาหารที่หลากหลาย เช่น นาซีอูดุกซลีปี จากจาการ์ตาตะวันตก มีอาหารที่คล้ายกันในมาเลเซีย บรูไน สิงคโปร์ และภาคใต้ของไทยเรียกนาซีเลอมัก อาหารที่ต่างไปเล็กน้อยเรียกนาซีอูลัม
==อ้างอิง==
==แหล่งข้อมูลอื่น==
Jakarta Mixed Rice (Nasi Uduk) recipe
อาหารอินโดนีเซีย
อาหารจากข้าว
อาหารจากกะทิ
ナシウドゥッ
แปร

แปร, ปยี (ပြည်, ) หรือ ปรอน (ပြန်, ) เป็นเมืองในภาคพะโค (หงสาวดี) ของประเทศพม่า ตั้งอยู่ที่ราบลุ่มปากแม่น้ำอิรวดี ห่างจากย่างกุ้งไปทางทิศตะวันตกเฉียงเหนือ 260 กิโลเมตร
ในอดีต เมืองแปรเป็นศูนย์กลางของอาณาจักรศรีเกษตรของชนเผ่าปยูมาตั้งแต่คริสต์ศตวรรษที่ 1 เป็นศูนย์กลางการค้าเพราะอยู่ในบริเวณที่สามารถเดินทางออกสู่ทะเลได้สะดวก
== อ้างอิง ==
เมืองในภาคพะโค
ฤดูพายุไต้ฝุ่นแปซิฟิก พ.ศ. 2501

ฤดูพายุไต้ฝุ่นแปซิฟิก พ.ศ. 2501 (ค.ศ. 1958) เป็นฤดูของพายุหมุนเขตร้อนแต่ไม่มีการกำหนดช่วงของขอบเขตของพายุ แต่ส่วนใหญ่จะก่อตัวทางทิศตะวันตกเฉียงเหนือของมหาสมุทรแปซิฟิก ในช่วงระหว่างเดือนพฤษภาคมและพฤศจิกายน วันเหล่านี้ในแต่ละปีเมื่อพายุไซโคลนเขตร้อนมักจะก่อตัวทางทิศตะวันตกเฉียงเหนือของมหาสมุทรแปซิฟิก
ขอบเขตของบทความนี้จะจำกัดอยู่ทางบริเวณตอนเหนือของเส้นศูนย์สูตร และทางตะวันตกของเส้นแบ่งเขตวันสากล โดยพายุที่เกิดทางด้านตะวันออกของเส้นนี้และทางตอนเหนือของเส้นศูนย์สูตรจะถูกเรียกรวมๆว่า เฮอร์ริเคน ดูที่ ฤดูพายุเฮอร์ริเคนแปซิฟิก พ.ศ. 2501
== พายุ ==
== อ้างอิง ==
2501
พ.ศ. 2501
ฤดูพายุไต้ฝุ่นแปซิฟิก พ.ศ. 2502

ฤดูพายุไต้ฝุ่นแปซิฟิก พ.ศ. 2502 (ค.ศ. 1959) เป็นฤดูของพายุหมุนเขตร้อนแต่ไม่มีการกำหนดช่วงของขอบเขตของพายุ แต่ส่วนใหญ่จะก่อตัวทางทิศตะวันตกเฉียงเหนือของมหาสมุทรแปซิฟิก ในช่วงระหว่างเดือนพฤษภาคมและพฤศจิกายน วันเหล่านี้ในแต่ละปีเมื่อพายุไซโคลนเขตร้อนมักจะก่อตัวทางทิศตะวันตกเฉียงเหนือของมหาสมุทรแปซิฟิก
ขอบเขตของบทความนี้จะจำกัดอยู่ทางบริเวณตอนเหนือของเส้นศูนย์สูตร และทางตะวันตกของเส้นแบ่งเขตวันสากล โดยพายุที่เกิดทางด้านตะวันออกของเส้นนี้และทางตอนเหนือของเส้นศูนย์สูตรจะถูกเรียกรวมๆว่า เฮอร์ริเคน ดูที่ ฤดูพายุเฮอร์ริเคนแปซิฟิก พ.ศ. 2502
== พายุ ==
== อ้างอิง ==
2502
พ.ศ. 2502
นาซีอูลัม

นาซีอูลัม (อินโดนีเซียและNasi ulam; Sega ulam|italic=yes) เป็นข้าวนึ่งที่ผสมสมุนไพรหลายอย่าง เช่น บัวบก หรือแมงลัก ผัก และเครื่องเคียงอื่น ๆ อาหารนี้เป็นอาหารของชาวมลายูที่มีความแตกต่างไปบ้างระหว่างในมาเลเซียและอินโดนีเซีย
ในอินโดนีเซีย นาซีอูลัมเป็นอาหารของชาวเบอตาวี และชาวมลายูในสุมาตรา รวมทั้งชาวบาหลี ในจาการ์ตามีนาซีอูลัมสองชนิดคีอแบบน้ำของทางเหนือและตอนกลางของจาการ์ตา และแบบแห้งของทางใต้ ในอินโดนีเซีย นาซีอูลัมปรุงรสเผ็ดด้วยพริก ใส่ถั่วลิสงและมะพร้าวคั่ว อาหารที่นิยมรับประทานกับนาซีอูลัม ได้แก่ เดินเดง ออมเล็ต มันฝรั่งทอด เต้าหู้ทอด เต็มเป และข้าวเกรียบ
นาซีอูลัมในมาเลเซียประกอบด้วยข้าวใส่สมุนไพรเช่น ใบพริก ใบมะม่วงหิมพานต์ หัวหอม มะพร้าวคั่ว บางครั้งใส่ปลาทอด พบได้ทั่วไปทางตะวันตกเฉียงเหนือของคาบสมุทรมลายู ส่วนทางตะวันออกเฉียงเหนือจะนิยมรับประทานข้าวยำหรือนาซีกราบูแทน
== อ้างอิง ==
== แหล่งข้อมูลอื่น ==
อาหารจากข้าว
อาหารเบอตาวี
อาหารมลายู
อาหารมาเลเซีย
อาหารอินโดนีเซีย
อันดับมหาเศรษฐีไทย

ด้านล่างนี้ คือ อันดับมหาเศรษฐีไทย
ข้อมูลจากนิตยสารฟอร์บส์ ในปี พ.ศ. 2562
== อ้างอิง ==
50เศรษฐีไทย ครองสินทรัพย์25%ของGDP
50 มหาเศรษฐีไทย ปี 2557 ตระกูลจิราธิวัฒน์ขึ้นที่ 1 (ch3.sanook.com)
'จิราธิวัฒน์'ที่1-แซงเจ้าสัวซีพี ฟอร์บส์จัดอันดับเศรษฐีไทย
เปิด 10 อันดับ “มหาเศรษฐีไทย” จากการจัดอันดับของ “นิตยสารฟอร์บส์” ประจำปี 2019
รายชื่อชาวไทย
รายชื่อเกี่ยวกับประเทศไทย
ดิอินโนเซนส์ออฟมุสลิม

ดิอินโนเซนส์ออฟมุสลิม เป็นภาพยนตร์อิสระ เกี่ยวกับศาสนาและการเมือง เข้าใจว่าเขียนและกำกับโดย นาคูลา เบสลีย์ นาคูลา (Nakoula Basseley Nakoula) โดยใช้ชื่อแฝงว่า "แซม บาซิล" (Sam Bacile) นอกจากนี้ ยังอ้างว่าเป็นนักพัฒนาอสังหาริมทรัพย์ชาวอิสราเอล-ยิว มีรายงานภายหลังว่า เขาเป็นชาวอียิปต์โดยกำเนิด นับถือศาสนาคริสต์นิกายคอปติก และในอดีตเคยใช้สมนามมาแล้วหลายชื่อ
เดือนกรกฎาคม พ.ศ. 2555 ผู้สร้างได้เผยแพร่บางส่วนของภาพยนตร์ ความยาว 14 นาที ผ่านทางเว็บไซต์ยูทูบ มีผู้แปลเป็นภาษาอารบิกและก่อให้เกิดการประท้วงอย่างรุนแรง หนังสือพิมพ์เดลีเทเลกราฟรายงานว่า ภาพยนตร์นำเสนอภาพของศาสดามุฮัมมัดในแบบตลกร้าย เป็นทั้งโรครักเด็ก (Pedophilia) รักร่วมเพศ และมีฉากเพศสัมพันธ์ในภาพยนตร์ 
== ปฏิกิริยา ==
ทางการอัฟกานิสถานได้ทำการปิดกั้นเว็บไซต์ยูทูบ เพื่อไม่ให้ชาวอัฟกันได้รับชมภาพยนตร์ตัวอย่าง 
ในอียิปต์และลิเบีย ชาวมุสลิมผู้โกรธแค้นได้ก่อการประท้วง มีการปิดล้อมและทลายกำแพงสถานทูตสหรัฐประจำกรุงไคโร ประเทศอียิปต์ และใช้เครื่องยิงจรวดโจมตีสถานกงสุลสหรัฐในเบงกาซี ประเทศลิเบีย เมื่อวันที่ 11 กันยายน ค.ศ. 2012 ทำให้เจ้าหน้าที่การทูตสหรัฐเสียชีวิตอย่างน้อย 4 คน รวมทั้งนายคริสโตเฟอร์ สตีเวนส์ เอกอัครราชทูตสหรัฐในลิเบีย ซึ่งเสียชีวิตจากการสำลักควัน หลังขบวนรถถูกโจมตีขณะกำลังหลบหนี
== อ้างอิง ==
ภาพยนตร์นอกกระแส
ภาพยนตร์อเมริกัน
ภาพยนตร์ภาษาอังกฤษ
ภาพยนตร์ที่ออกฉายในปี พ.ศ. 2555
ไอโฟน 5

ไอโฟน 5 (iPhone 5) คือสมาร์ตโฟนระบบจอสัมผัสที่พัฒนาโดย บริษัทแอปเปิล ซึ่งเป็นรุ่นที่หกของ ไอโฟน ต่อมาจากรุ่น ไอโฟน 4เอส  โดยมีงานเปิดตัวอย่างเป็นทางการเมื่อวันที่ 12 กันยายน พ.ศ. 2555 พร้อมกับ ไอพอดนาโน และไอพอดทัชรุ่นใหม่ เป็นสมาร์ตโฟนที่มีการนิยมใช้อย่างมาก
== อ้างอิง ==
ไอโอเอส (แอปเปิล)
โทรศัพท์มือถือจอสัมผัส
ผลิตภัณฑ์ที่เปิดตัวในปี พ.ศ. 2555
ระบบโทรศัพท์ทางวิดีโอ
ไอโฟน